Reviews over Philips Hue White GU10 Duopack - Coolblue - Voor 23.59u, morgen in huis
Philips Hue White GU10 Duopack reviews
J Huizinga | 14 mei 2019 In de uitvoering: 2 Stuks
Patrick van Dijk | 16 mei 2019 In de uitvoering: 2 Stuks
Richard Hoogeveen | 16 december 2018 In de uitvoering: 2 Stuks
Hans Verbeek | 31 juli 2019 In de uitvoering: 2 Stuks
JAM vd Waarsenburg | 29 december 2018 In de uitvoering: 2 Stuks
Ruud Kuntzel | 8 augustus 2019 In de uitvoering: 2 Stuks
A. Schermer | 21 januari 2019 In de uitvoering: 1 Stuk
Hue White GU10 Duopack Die voordele van ŉ vakbond - Jou Werk | Solidariteit WêreldJou Werk | Solidariteit Wêreld
Tuis › 2016-vakbond › Die voordele van ŉ vakbond
Die voordele van ŉ vakbond
Donderdag | 14 September | 2017
Deur Michelle Marnewick
ʼn Vakbond is ʼn organisasie wat ten doel het om billike arbeidspraktyke te verseker en na die regte en behoeftes van werknemers in ʼn maatskappy om te sien. Vakbonde behartig ook werkgewers en werknemers se belange in dispute en onderhandelinge.
Baie mense, veral werkgewers, het ʼn negatiewe persepsie van vakbonde. Hulle hoor net altyd die slegte goed, byvoorbeeld dat vakbonde onluste en stakings veroorsaak en die lewe moeilik maak vir werkgewers. Hulle is nie bewus van die goeie dinge wat vakbonde doen en hoe hulle ook voordeel kan trek uit vakbonde se bedrywighede nie. Mense is oor die algemeen nie voldoende ingelig nie. Ek gaan dus in hierdie artikel ’n bietjie gesels oor die voordele wat vakbonde kan bied, vir die werknemers sowel as werkgewers.
Werkgewers is gewoond daaraan om dinge te doen soos hulle wil en aan niemand verantwoording te doen nie. Die oomblik as daar ʼn derde party bykom, byvoorbeeld in die vorm van ʼn vakbond, moet hulle ewe skielik hulle optrede regverdig teenoor iemand en vrae word gevra oor hoekom hulle doen wat hulle doen.
Dis ʼn aanpassing en nie altyd lekker nie, maar as werkgewers na die langtermynmoontlikhede kyk, besef hulle dat dit tot hul voordeel strek. ʼn Vakbond kan baie keer leiding gee aan ʼn werkgewer, as die werkgewer dit net wil toelaat en ontvanklik is daarvoor.
Solidariteit-organiseerder Rene Harmse verduidelik dit met behulp van ʼn vergelyking: “Dink jouself in dat daar wetgewing geïmplementeer word dat elke persoon ʼn finansiële adviseur moet hê. Hierdie adviseur help nie net met jou beleggings ensovoorts nie, maar het ʼn sê oor al jou finansies en hoe jy dit spandeer.
“Ewe skielik moet jy verantwoording doen aan iemand anders oor elke ding wat jy koop en hoe jy jou geld spandeer. Dit is frustrerend en almal sal woedend wees daaroor, maar as mens na ʼn klompie jare terugkyk, sien mens hoe voordelig dit vir jou was, hoe hulle jou gehelp het om jou geld mooi te bestuur en hoeveel geld jy kon spaar deur net na hulle advies te luister.
“Hulle het jou dalk gehelp om genoeg voorsiening te maak vir jou oudag, om elke maand jou geld só te bestee dat jy teen die einde van die maand steeds genoeg het om oor die weg mee te kom en om finansieel ʼn lekker gemaklike lewe te kan lei. As mens na die breër langtermyn- opset kyk, is jy beter af as gevolg daarvan, maar op daardie stadium was dit nie lekker nie en wou jy met alle mag daarteen skop. Dit is dieselfde met ʼn vakbond – jy sien miskien nie nou die voordele raak nie, maar as jy terugkyk, gaan jy sien hoe hulle jou gehelp het om die regte ding te doen en jou personeel reg te bestuur. Mens kan dit maar groeipyne noem – dis eers seer voor dit beter raak.”
ʼn Paar voordele van ʼn vakbond:
Dit maak die onderhandelingsproses makliker. In plaas daarvan om met ’n klomp mense te onderhandel, onderhandel jy met een persoon namens almal anders.
Dit verbeter werknemertevredenheid. Werkgewers weet nie altyd wat die behoeftes van hulle werknemers is nie en soms is daardie behoefte iets so eenvoudig soos om internettoegang te hê. Dis vir die meeste werknemers makliker om met ʼn eksterne party te praat en te sê wat pla, en daarom ken vakbonde waarskynlik die behoeftes van die personeel. Hulle kan dan onderhandel daaroor, wat verder lei tot gelukkige en tevrede personeel in jou maatskappy.
As gevolg van die beter voordele vir en tevredenheid van die personeel, is die personeelomset ook baie kleiner en kan bestuur word.
Dis ook ʼn vorm van, of ʼn kanaal vir, kommunikasie. Dit is soms onmoontlik vir werkgewers om seker te maak dat ʼn boodskap by al die personeel uitkom, en so ook vir die werknemers om die vrymoedigheid en geleentheid te hê om met hulle werkgewers te gaan praat, veral in groter maatskappye met 1 000 of meer werknemers. Vakbonde kan hierdie funksie vervul en seker maak die boodskap kom by al hulle lede uit. So ook kan vakbonde werknemers help om ʼn kwessie by werkgewers te kry, selfs al is dit net om die werknemer aan te moedig om dit te gaan bespreek.
Dit bring my by my volgende punt. Vakbonde kan help om werknemers te lei om die regte ding en die regte stappe te doen. Mense luister baie keer eerder na advies wat van ʼn buitepersoon of ’n persoon sonder mag kom. Soms hulle het dalk nie die vrymoedigheid om met hulle werkgewers te praat nie, en waar dit normaalweg maar net onderdruk of vermy sal word, kan die vakbond nou help om hulle aan te moedig om dit wel met die lynhoof te gaan bespreek.
Vakbonde kan ook help met die maatskappy se dissiplinêre prosesse en prosedures. Wanneer die werkgewers en vakbonde saamwerk om prosesse te ontwikkel en te implementeer, voel werknemers beter oor die prosesse en is meer ontvanklik daarvoor. Dit skep die persepsie dat die prosesse regverdig is en albei partye se belange in ag neem. Vakbonde kan ook die werkgewers lei om prosesse in te stel wat volgens wet aanvaarbaar is en keer dat werknemers die werkplek hoef aan te spreek op ʼn latere stadium.
Verder kan prosesse om oplossings te vind ook vinniger verloop.
Die laaste punt wat ek in hierdie artikel gaan aanraak, is die verskeidenheid van belange wat ʼn vakbond het. Dit strek verder as net die werkplek – dit raak ook ekonomiese, sosiale en ander belange waarby werkgewers en werknemers kan baat. Hulle kry gereeld belangrike inligting oor wat byvoorbeeld in die land se ekonomie aangaan en dus kan hulle goeie advies gee buiten werkplekadvies. Werkgewers moet net gewillig wees om te luister.
Dit is duidelik dat vakbonde ʼn klompie voordele inhou vir werkgewers. Dit is egter belangrik dat goeie verhoudinge tussen die werkgewer en die vakbond gebou moet word. Om te help in hierdie verband, is dit goed om ʼn vakbond te soek wat pas by jou maatskappy se kultuur, waardes en dít waarin hulle glo. Werkgewers sal dan waarskynlik vakbonde verwelkom en met ope arms ontvang. Die werkgewer en vakbond moet net altyd probeer saamwerk en ʼn middelpunt vind.
Behoort jy al aan ʼn vakbond wat jou sal beskerm in werkplek? Indien nie, klik hier.